
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 383 

16 Μαΐου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 5,00 
στρεμμάτων στη θέση «Καραμούντζι» της περιφέ¬ 
ρειας Μαλεσίνας του Νομού Φθιώτιδας . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του από 11.6.1980 Π.Δ/τος «Περί χαρα¬ 
κτηρισμού ως παραδοσιακών των οικισμών της πε¬ 
ριοχής Πηλίου και καθορισμού ειδικών όρων και πε¬ 
ριορισμών δομήσεως εις αυτούς και εις την περιο¬ 
χήν των διοικητικών ορίων των Δήμων ή Κοινοτήτων 


εντός των οποίων ανήκουν αυτοί» (Δ 374). 2 

ΑΠΟΦΑΣΕΙΣ 

Κίνηση της διαδικασίας σύνταξης του Γενικού Πολεο- 
δομικού Σχεδίου Κοιν. Τερπνής Ν. Σερρών . 3 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 966 (1) 

Κήρυξη ως αναδασωτέας έκτασης εμβαδού 5,00 στρεμ¬ 
μάτων στη θέση «Καραμούντζι» της περιφέρειας Μα- 
λεσίνας του Νομού Φθιώτιδας. 

Η ΑΝΑΠΛΗΡΩΤΡΙΑ ΠΕΡΙΦ/ΚΟΥ Δ/ΝΤΗ Ν. ΦΘΙΩΤΙΔΑΣ 
Έχοντας υπόψη: 

1. Τις διατάξεις της παρ. 3 του άρθρου 117 του Συντάγ¬ 
ματος. 

2. Τις διατάξεις των Ν. 2218/94 και Ν. 2240/94 «Περί 
Νομαρχ. Αυτοδ/σης». 

3. Τις διατάξεις του Ν. 998/79 «Περί προστασίας των 
δασών και των δασικών εν γένει εκτάσεων της Χώρας» και 
συγκεκριμένα: 


α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80 

β) 182447/3049/24.9.80 

5. Τις διατάξεις του άρθρου 29 του Ν. 2081/1992. 

6. Την αριθ. 1015/1.4.1997 πρόταση του Δασαρχείου 
Αταλάντης από την οποία προκύπτει ότι η έκταση που 
αναφέρεται στο θέμα είχε κατά το χρόνο της καταστρο¬ 
φής της που έγινε από πυρκαγιά την 22.4.1996 δασικό 
χαρακτήρα, κατά την έννοια του άρθρου 3 παρ. 1 Ν. 
998/79 και ως εκ τούτου επιβάλλεται η κήρυξή της ως 
αναδασωτέας, αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνιτή αναγέννηση, της δασικής βλά¬ 
στησης που καταστράφηκε από πυρκαγιά την 22.4.1996 
τη δημόσια δασική έκταση εμβαδού πέντε στρεμμάτων 
που βρίσκεται στη θέση Καραμούντζη περιφέρειας Κοινό¬ 
τητας Μαλεσίνας του Νομού Φθιώτιδας και προσδιορίζε¬ 
ται από τα στοιχεία Α,Β,Γ,Δ,Α όπως φαίνονται στο συνημ¬ 
μένο διάγραμμα, το οποίο αναπόσπαστο μέρος της απο- 
φάσεως αυτής και έχει όρια: 

Ανατολικά: Με Δημόσια Δασική έκταση 

Δυτικά: Ομοίως 

Βόρεια: Ομοίως 

Νότια: Με Δασικό δρόμο. 

Η απόφαση αυτή ισχύει από της κοινοποιήοεώς της αρ- 
μοδίως (άρθρο 41 Νόμου 998/79) και προ της δημοσιεύ- 
σεώς της οτην Εφημερίδα της Κυβερνήσεως (άρθρο 37 Ν. 
3200/55). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 15 Απριλίου 1997 

Με εντολή Γεν. Γραμ. Περιφ. Στερεός Ελλάδας 
Η Αναπληρώτρια Περ/κού Δ/ντή 
ΔΗΜΗΤΡΑ ΡΑΠΤΗ 

ΠΟ ΛΕΟΔΟΜ ΙΑ 

ΔΙΑΤΑΓΜΑΤΑ 

Αριθ. Γ. 85185 (2) 

Τροποποίηση του από 11.6.1980 Π.Δ/τος «Περί χαρακτη¬ 
ρισμού ως παραδοσιακών των οικισμών της περιοχής 
Πηλϊου και καθορισμού ειδικών όρων και περιορισμών 
δομήσεως εις αυτούς και εις την περιοχήν των διοικητι¬ 
κών ορίων των Δήμων ή Κοινοτήτων εντός των οποίων 
ανήκουν αυτοί» (Δ 374). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9, 10 (παρ. 2) και 11 του 
Ν.δ/τος της 17.7.1923 «περί σχεδίων πόλεων κ.τ.λ.» 
όπως μεταγενέστερα τροποποιήθηκαν και συμπληρώθη¬ 
καν (Α' 228). 

2. Τις διατάξεις του άρθρου 4 (παρ. 1) του Ν. 1577/ 
1985 «Γενικός Οικοδομικός Κανονισμός (ΓΟΚ)» (Α’ 210). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α 137) που προ¬ 
στέθηκε με το άρθρο 27 του Ν. 2081/1992 (Α’ 154). 

4. Την υπ' αριθμ. Δ17α/03/99/Φ.2.2.1/29.10.1996 
απόφαση του Πρωθυπουργού και του Υπουργού Περιβάλ¬ 
λοντος Χωροταξίας και Δημοσίων Έργων «Ανάθεση αρμο¬ 
διοτήτων Υπουργού Περιβάλλοντος Χωροταξίας και Δη¬ 
μοσίων Έργων στους Υφυπουργούς Περιβάλλοντος Χω¬ 
ροταξίας και Δημοσίων Έργων Χρήστο Βαρελή και Θεό¬ 
δωρο Κολιοπάνο (1006 Β74.11.1996). 

5. Το 73379/4747/15.6.1993 έγγραφο του τμήματος 
Παραδοσιακών Οικισμών της Δ/νσης Πολεοδομικού Σχε- 
διασμού προς τους αρμόδιους φορείς. 

6. Την 144/1993 γνωμοδότηση του Δημοτικού Συμβου¬ 
λίου Δήμου Ιωλκού. 

7. Την 38/1993 γνωμοδότηση του Κοινοτικού Συμβου¬ 
λίου Ξορυχτίου. 

8. Την 63/1993 γνωμοδότηση του Κοινοτικού Συμβου¬ 
λίου Τσαγκαράδας. 

9. Την 27/1993 γνωμοδότηση του Κοινοτικού Συμβου¬ 
λίου Γλαφυρών. 

10. Την 86/1996 γνωμοδότηση του Κοινοτικού Συμ¬ 
βουλίου Αγίου Λαυρέντιου. 

11. Την 45/1993 γνωμοδότηση του Κοινοτικού Συμ¬ 
βουλίου Αφετών. 

12. Την 110/1993 γνωμοδότηση του Κοινοτικού Συμ¬ 
βουλίου Αργαλαστής. 

13. Το 2757/26.11.1993 έγγραφο της Κοινότητας Ζα¬ 
γοράς. 

14. Το γεγονός ότι για τους λοιπούς φορείς πέρασε 
άπρακτη η προθεσμία του άρθρου 4 (παρ. 1) του Ν. 1577/ 
1985 (Α' 210). 

15. Το 115/15.2.1996 έγγραφο της Τοπικής Ένωσης 
Δήμων και Κοινοτήτων Ν. Μαγνησίας. 

16. Τις από 28.5.1993, 14.3.1995 και 21.2.1996 ειση¬ 
γήσεις - αιτιολογικές εκθέσεις του τμήματος Παραδοσια¬ 
κών Οικισμών της Δ/νσης Πολεοδομικού Σχεδιασμού. 

17. Τις 294/1993, 63/1995 και 129/1996 γνωμοδοτή¬ 
σεις του Κεντρικού Συμβουλίου Χωροταξίας Οικισμού και 
Περιβάλλοντος. 

18. Το γεγονός ότι από τις κανονιστικές διατάξεις αυτής 


της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α. 

19. Την 301/1996 γνωμοδότηση του Συμβουλίου της 
Επικράτειας με πρόταση του Υφυπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Αρθρο 1 

Τροποποιείται και συμπληρώνεται το από 11.6.1980 Π. 
Δ/γμα (Δ' 374) ως εξής: 

Α. Το άρθρο 2 αντικαθίσταται ως ακολούθως: 

«Αρθρο 2 
Όροι δόμησης 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων που 
βρίσκονται εντός των οικισμών των περιλαμβανόμενων 
στις ομάδες 1, Μ και III της παρ. 2 του άρθρου 1 του παρό¬ 
ντος Π.Δ/τος, νομίμως υφισταμένων προ του έτους 1923 
ή περιλαμβανόμενων εντός εγκεκριμένου σχεδίου πό¬ 
λεων καθορίζονται ως ακολούθως: 

Ια) Ελάχιστο πρόσωπο: είκοσι (20) μέτρα. 

Ελάχιστο εμβαδόν: χίλια (1000) τ. μέτρα. 

β) Κατ’ εξάιρεση για τον οικισμό Τσαγκαράδας ορίζο¬ 
νται: 

Ελάχιστο πρόσωπο: είκοσι πέντε (25) μέτρα. 

Ελάχιστο εμβαδόν: χίλια πεντακόσια (1500) τ. μέτρα. 

γ) Κατά παρέκκλιση των προηγουμένων περιπτώσεων α 
και β θεωρούνται άρτια και οικοδομήσιμα τα οικόπεδα οικι¬ 
σμών: 

ί, Στερουμένων εγκεκριμένου σχεδίου εφόσον κατά την 
ημέρα δημοσίευσης του από 11.6.1980 Π. Διατάγματος 
(Δ. 374) έχουν ελάχιστα όρια εμβαδού και προσώπου όχι 
μικρότερα από αυτά που καθορίζονται με το από 
19.7.1979 (Δ’ 401) Π. Δ/γμα και 

ϋ. Εχόντων εγκεκριμένο ρυμοτομικό σχέδιο και είτε στε¬ 
ρουμένων όρων δόμησης ως προς τα όρια εμβαδού και 
προσώπου είτε εχόντων αυτά βάσει ειδικού δ/τος, εφόσον 
κατά την ημέρα δημοσίευσης του από 11.6.1980 Π. Δια¬ 
τάγματος (Δ' 374) έχουν όρια εμβαδού και προσώπου όχι 
μικρότερα των καθοριζομένων με το Ν.Δ. 8/1973 (Α' 124) 
ή των τυχόν ισχυόντων γΓ αυτά ειδικών διατάξεων. 

2. Συστήματα δόμησης των πτερύγων.Ελάχιστη υπο¬ 
χρεωτική απόσταση των κτιρίων από τα πλάγια και οπίσθια 
όρια του οικοπέδου ορίζεται σε 0,90 μέτρα. 

Η τοποθέτηση του κτιρίου μέσα στο οικόπεδο γίνεται με 
τα ακόλουθα κριτήρια: 

α) να μη βλάπτεται ο πολεοδομικός ιστός του οικισμού. 

β) να μη διαμορφώνονται υποβαθμισμένοι ελεύθεροι 
χώροι στο οικόπεδο. 

γ) το ύψος των νέων κτιρίων που ανεγείρονται στα χαμη¬ 
λότερα σημεία των πλατειών των οικισμών και των κυριο- 
τέρων εκκλησιών δεν μπορεί να υπερβαίνει το 1,20μ. (μη 
συμπεριλαμβσνομένης της στέγης) από τη μέση στάθμη 
υψομέτρου της πλατείας. 

Η Επιτροπή Πολεοδομικού και Αρχιτεκτονικού Ελέγχου 
(ΕΠΑΕ) εγκρίνει τη θέση του κτιρίου μέσα στο οικόπεδο 
και μπορεί να επιβάλλει επιπλέον περιορισμούς και ως 
προς το ύψος και τη μορφή του όγκου των κτιρίων, μη επι- 
τρεπομένης της μείωσης ή της υπέρβασης εκμετάλλευ¬ 
σης του οικοπέδου. Απαραίτητη είναι η φωτογραφική 
αποτύπωση των όμορων οικοπέδων και των κτισμάστων 
της έναντι πλευράς της οδού. 

Ειδικότερα για τον οικισμό της Τσαγκαρόδας επιβάλλε¬ 
ται ελάχιστη απόσταση από τα πλάγια και οπίσθια όρια του 
οικοπέδου 2,50 μέτρα, εφ’ όσον εξασφαλίζεται πλάτος 
κτιρίου 8,00μ. Εάν δεν εξασφαλίζεται πλάτος κτιρίουθ.00 
μ. η ελάχιστη απόσταση από τα πλάγια και οπίσθια όρια 
του οικοπέδου ορίζεται σε 0,90 του μέτρου. 

3α) Το μέγιστο ποσοστό κάλυψης των οικοπέδων ορίζε¬ 
ται σε εξήντα τοις εκατό (60%) για τα πρώτα 300 τ.μ. και 
σε πενήντα τοις εκατό (50%) για το υπόλοιπο τμήμα του 
οικοπέδου. 

Ειδικότερα για τον οικισμό Τσαγκαρόδας το σύνολο του 
οικοπέδου ορίζεται σε 40% της επιφάνειας του. 

β) Επιβάλλεται η σαφής διάσπαση της συνολικής κάλυ¬ 
ψης των κτιρίων ως εξής: 

- Σε κτίρια με χρήση κατοικίας για κάλυψη μεγαλύτερη 
των 150 τ.μ. 

- Σε κτίρια με τουριστική χρήση για κάλυψη μεγαλύ¬ 
τερη των 250 τ.μ. 

- Σε κτίρια κοινωφελών και αμιγών επαγγελματικών 
χρήσεων για κάλυψη μεγαλύτερη των 400 τ.μ. 

γ) Κατ' εξαίρεση επιτρέπεται η μη κατά ως άνω διά¬ 
σπαση της συνολικής κάλυψης στο ισόγειο, προκειμένου 
για κοινωφελή και επαγγελματικά κτίρια, εφόσον αυτά 
ανοικοδομούνται εκτός του κεντρικού πυρήνος του οικι¬ 
σμού. Επιβάλλεται όμως η σαφής διάκριση των όγκων των 
κτιρίων (με διαφοροποίηση τουλάχιστον μισού ορόφου). 

Για τις περιπτώσεις αυτές απαιτείται η έγκριση προμε¬ 
λέτης του ανεγερθησομένου κτιρίου από την ΕΠΑΕ. Γ ια 
την έγκριση της προμελέτης υποβάλλονται στην ΕΠΑΕ: 

- τοπογραφικό της περιοχής στο οποίο απεικονίζεται 
τόσο η προς ανέγερση οικοδομή όσο και οι τυχόν υφιστά¬ 
μενες όμορες. 

- φωτογραφίες του άμεσου προς την ανεγερθησόμενη 
οικοδομή περιβάλλοντος. ’ 

- κατόψεις, τομές και όψεις της ανεγερθησόμενης οι¬ 
κοδομής σε κλίμακα 1:100 τουλάχιστον. 

Η ΕΠΑΕ μπορεί κατά την κρίση της να μεταβάλλει τη 
θέση της οικοδομής εντός του οικοπέδου και να επιβάλλει 
τη διάσπαση αυτής σε περισσότερες ούτως ώστε να εξα¬ 
σφαλίζεται η διατήρηση της παραδοσιακής κλίμακας του 
οικισμού και στις υπό ανέγερση οικοδομές. 

4. Ο συντελεστής δόμησης ορίζεται ως έξης: 

α) Γ ια κτίρια κατοικίας 

- για το τμήμα του οικοπέδου μέχρι 300 τ.μ.: 

ογδόντα εκατοστά (0,80) 

για το τμήμα του οικοπέδου από 300 τ.μ. έως 1000: σαρά¬ 
ντα εκατοστά (0,40). 

- για το τμήμα του οικοπέδου από 1000 και άνω: δεκα¬ 
πέντε εκατοστά (0,15). 

β) Γ ία κτίρια κοινής ωφέλειας και επαγγελματικά: ογδό¬ 
ντα εκατοστά (0,80). 

γ) Γ ια ξενοδοχειακές εγκαταστάσεις ογδόντα εκατοστά 
(0,80). 

5. Κατά παρέκκλιση των προηγουμένων παραγράφων 3 
και 4 επιτρέπεται η ανέγερση οικοδομών συνολικής επι¬ 
φάνειας όλων των ορόφων όχι μεγαλύτερης των εκατόν 
είκοσι (120) τ.μ. και υπό την προϋπόθεση άτι δεν προκύ¬ 
πτει ποσοστό κάλυψης των οικοπέδων μεγαλύτερο του 
ογδόντα τοις εκατό (80%). 

6.0 μέγικστος επιτρεπόμενος αριθμός ορόφων των κτι¬ 
ρίων ορίζεται σε δύο (2). Στους μη παραλιακούς οικισμούς 
επιτρέπεται 3ος όροφος. Η δυνατότητα κατασκευής 3ου 


ορόφου εγκρίνεται από την ΕΠΑΕ στο στάδιο προελέγχου 
της οικοδ. αδείας, αφού υποβληθούν τα στοιχεία που ανα- 
φέρονται στην προηγούμενη παρ. 3γ. Επίσης η δυνατό¬ 
τητα κατασκευής υπογείου σε τριώροφο κτίριο, εγκρ'ινε- 
ται από την ΕΠΑΕ, εφόσον αυτό συνδέεται άμεσα με τις 
λειτουργικές ανάγκες του κτιρίου, 

7. α) Το μέγιστον επιτρεπόμενο ύψος των οικοδομών 
στους παραλιακούς οικισμούς ορίζεται σε 7,50 μ. μη συ- 
μπεριλαμβανομένης της στέγης. 

Στους μη παραλιακούς οικισμούς το μέγιστο επιτρεπό¬ 
μενο ύψος οικοδομών ορίζεται σε 10.000 μ, μετροϋμενο 
από το φυσικό ή το προϋφιστάμενο τεχνιτώς διαμορφω¬ 
μένο έδαφος μη συμπεριλαμβανομένης της στέγης. 

β) Πάνω από το μέγιστο επιτρεπόμενο ύψος της οικοδο¬ 
μής απαγορεύεται οιαδήποτε κατασκευή πλην στέγης κα¬ 
πνοδόχων και αεραγωγών. Οι εξαιρούμενες αυτές κατα¬ 
σκευές επιβάλλεται να έχουν μορφή, διαστάσεις, κλίσεις 
κλπ. απολύτως σύμφωνες με τα παραδοσιακά πρότυπα. 
Ομοίως επιτρέπεται η εγκατάσταση ηλιακών θερμοσιφώ¬ 
νων με την προϋπόθεση ότι οι μεν ηλιακοί συλλέκτες εν¬ 
σωματώνονται στη στέγη και εφόσον αυτό δεν είναι τεχνι- 
τώς εφικτό θα επικάθονται αυτής, ακολουθούντες απολύ¬ 
τως την κλίση της, το δε δοχείο αποθήκευσης του θερμού 
νερού τοποθετείται κάτω από τη στέγη. 

8. Σε περίπτωση ανέγερσης οικοδομής σε αντικατά¬ 
σταση παλιάς που υφισταται κατά τη δημοσίευση του πα¬ 
ρόντος, η νέα οικοδομή τοποθετείται υποχρεωτικά στη 
θέση της παλιάς. 

Αλλαγή θέσης της νέας οικοδομής επιτρέπεται μόνο 
μετά από έγκριση της Ε.Π.Α.Ε. αλλά χωρίς υπέρβαση των 
επιτρεπομένων, συντελεστού δόμησης του ποσοστού κά¬ 
λυψης. 

Η ύπαρξη και η ακριβής θέση της παλιάς οικοδομής 
εντός του οικοπέδου καθώς και σε σχέση προς τις όμορες 
ιδιοκτησίες αποδεικνύεται με φωτογραφίες θεωρημένες 
από την αρμόδια για την έκδοση των σχετικών αδειών κα- 
τεδάφησης και ανοικοδόμησης Αρχή. 

9. Απαγορεύονται οι κατασκευές α) κτιρίων επί υποστυ¬ 
λωμάτων (5υΡί ΡΙΙ_Ι_0ΤΙ3) β) λυομένων οικιακών σε ολό¬ 
κληρη την περιοχή την καθοριζομένη από τα διοικητικά 
όρια των Δήμων ή Κοινοτήτων των οικισμών τους όρους 
Πηλίου. 

10. Τα κτίρια που ανεγείρονται επί του τριτεύοντος οδι¬ 
κού δικτύου που διέρχεται από τους παραδοσιακούς οικι¬ 
σμούς του Πηλίου δύναντσι να τοποθετηθούν επί της δια¬ 
μορφωμένης γραμμής δόμησης και εγκρίνονται από την 
ΕΠΑΕ στο στάδιο προελέγχου». 

Β. Το άρθρο 3 τροποποιείται ως ακολούθως: 

1. Η παράγραφος 2 αντικαθίσταται ως εξής: 

«Επιβάλλεται η κατασκευή τετρακλινούς ή πολυκλινοΰς 
στέγης πάνω από το μέγιστο επιτρεπόμενο ύψος των κτι¬ 
ρίων και βοηθητικά κτίρια και προσκτίσματα είναι δυνατή η 
κατασκευή δικλινούς ή μονοκλινούς στέγης, ύστερα από 
σύμφωνη γνώμη της ΕΠΑΕ, με τις απολύτως ελάχιστες 
κατά τα παραδοσιακά πρότυπα κλίσεις και πάντως όχι με¬ 
γαλύτερες των 40%. Η επικάλυψη της στέγης επιβάλλεται 
να γίνεται με «σχιστόπλακες». 

Δύναται η επικάλυψη να γίνεται και με βυζαντινά ή ρω¬ 
μαϊκά κεραμίδια μόνον στους οικισμούς της ομάδας III και 
στους ακόλουθους οικισμούς της ομάδας II. 

Άγιος Ονούφριος 

Άνω Βόλος 

Αργαλαστή 

Κάλαμος 

Κανάλια 

Λαμπινού 

Λαύκος 

Λεφόκαστρο 

Λύρη 

Μηλίνα 

Ξυνόβρυση 

Παναγία Τρικερίου 

Προμύρι 

Συκή 

Τρίκερι 

Χόρτο 

Επίσης στον οικισμό Κατηχώρι η επικάλυψη δύναται να 
γίνεται και με βυζαντινά ή ρωμαϊκά κεραμίδια. 

2. Η παράγραφος 5β αντικαθίσταται ως ακολούθως: 
«Τα εξώφυλλα πρέπει να είναι ταμπλαδωτά ή καρφωτά 

(σανιδωτά) ή περσιδωτά σε περιπτώσεις προσθηκών οε 
κύριο κτίριο που διαθέτει περσιδωτά παράθυρα ή σε οικι¬ 
σμούς που κυριαρχεί ο παρόμοιος τύπος κουφώματος, 
μετά από σύμφωνη γνώμη της ΕΠΑΕ.». 

3. Το πρώτο εδάφιο της παραγράφου 6β αντικαθίσταται 
ως εξής: «Ανοικτών εξωστών στους οικισμούς της ομάδας 
III περιορισμένων διαστάσεων ύστερα από έγκριση της 
ΕΠΑΕ». 

4. Η παράγραφος 6γ αντικαθίσταται ως εξής: 
«Απαγορεύεται η κατασκευή εξωστών εν εσοχή (ημιϋ- 

παιθρίων χώρων) σε οικοδομές που βρίσκονται στους οικι¬ 
σμούς των ομάδων II και III πλην των περιπτώσεων κατα¬ 
σκευής εξωστών σε πρόβολο σε κατοικίες διόροφες 
αγροτικού ή νεοκλασσικού τύπου, για τους οποίους δεν 
απαιτείται η επιστέγασή του. 

Επιτρέπεται η κατασκευή εξωστών εν εσοχή σε οικοδο¬ 
μές που βρίσκονται στους οικισμούς όλων των ομάδων στο 
ισόγειο ή στην περίπτωση τριωρόφου οικοδομής στον τε¬ 
λευταίο όροφο αυτής, μεγίστου πλάτους 2.00 μέτρων και 
μεγίστου μήκους μέχρι το 1 /3 του μήκους της αντίστοιχης 
όψης του κτιρίου. 

Απαγορεύεται η κατασκευή γωνιακών εξωστών εν 
εσοχή. 

Οι εν εσοχή εξώστες κατασκευάζονται μέσα στο περί- 
γραμμα-όγκο του κτιρίου και δεν προσμετράται επιφάνεια 
στο σ. δόμησης μέχρι 10% της συνολικής δομημένης επι¬ 
φάνειας. 

Επιτρέπεται η κατασκευή σε πρόβολο ενός ανοικτού 
εξώστη στους οικισμούς των ομάδων I και II, ύστερα από 
έγκριση της ΕΠΑΕ, σε κάθε μία εκ των δύο κυρίων όψεων 
του κτιρίου στον τελευταίο όροφο πλάτους (καθέτως 
προς την όψη) όχι μεγαλύτερου του 1,20 μ. και μήκους όχι 
μεγαλύτερου του 1,80 μ. Δεν επιτρέπεται η ταυτόχρονη 
κατασκευή εξωστών σε πρόβολο και κλειστών εξωστών 
(σαχνισιών) στην ίδια όψη του κτιρίου. 

Απαγορεύεται η προσθήκη εξωστών σε πρόβολο σε 
υφιστάμενα κτίρια». 

5. Η παράγραφος 6δ αντικαθίσταται ως εξής: 

«Η ελάχιστη απόσταση όψεων με εξώστες εν προβόλω 
από όριο των παρακειμένων και απέναντι οικοπέδων ορί¬ 
ζεται σε τέσσερα (4) μ. Σε περίπτωση ανέγερσης περισ¬ 
σοτέρων του ενός κτιρίου εντός του ίδιου οικοπέδου, η 
μεταξύ τους απόσταση δεν επιτρέπεται να είναι μικρότερη 
από 2,5 μ., ο δε ελεύθερος χώρος μεταξύ τους πρέπει να 


δενδροφυτεύεται κατά τα 2/3 της επιφάνειας του». 

6. Το δεύτερο εδάφιο της παραγράφου 6ε διαγράφε¬ 
ται. 

7. Στο τέλος της παραγράφου 6ε προστίθενται τα εξής: 

«Τα σχέδια των κιγκλιδωμάτων των εξωστών και των 

κουφωμάτων εγκρίνονται από την ΕΠΑΕ και συνοδεύουν 
υποχρεωτικά την έκδοση οικοδομικής αδείας». 

8 Η παρ. 6στ αντικαθίσταται ως ακολούθως: 

«Επιτρέπεται η κατασκευή εξωτερικής συμπαγούς κλί¬ 
μακας παράλληλα και σε επαφή με την όψη του κτιρίου 
μέχρι ύψος 2,40 μ. από τον περιβάλλοντα χώρο, για τους 
οικισμούς των ομάδων II και III. 

9. Στο τέλος του άρθρου 3 προστίθενται νέοι παράγρα¬ 
φοι αριθμούμενοι ως 10, 11 και 12 ως ακολούθως: 

«10. Δεν επιτρέπεται η πραγματοποίηση μεταφοράς 
συντελεστή δόμησης, σύμφωνα με τις διατάξεις του Ν. 
2300/95, στους οικισμούς του Πηλ'ιου, το οποίο είναι χα¬ 
ρακτηρισμένο ως τόπος ιδιαιτέρου φυσικού κάλλους με τη 
Φ 31/2451/1858/3.5.76 απόφαση Υπουργού Πολιτισμού 
και Επιστημών (652/76), είτε αυτός προέρχεται από την 
ίδια περιοχή, ή από την υπόλοιπη Ελλάδα. 

11. Ο μη προσμετρούμενος στο συντελεστή δόμησης 
υπέργειος στεγασμένος χώρος στάθμευσης αυτοκινήτου, 
ανά άρτιο οικόπεδο (κατά κανόνα ή παρέκκλιση), ορίζεται 
σε 20 τ.μ. το μέγιστο, με την προϋπόθεση της οδικής προ- 
σπελασιμότητας του οικοπέδου. 

12. Εφ’ όσον υπάρχει δυνατότητα οδικής προσπέλασης 
στα οικόπεδα που αναγείρεται νέα οικοδομή επιβάλλεται 
η δημιουργία θέσεων στάθμευσης αυτοκινήτων σύμφωνα 
με τις διατάξεις της από 15-12.1992 απόφασης Υπουρ¬ 
γού Περιβάλλοντος Χωροταξίας και Δημοσίων Έργων (Δ' 
167/1993) στον ακάλυπτο χώρο του οικοπέδου και σύμ¬ 
φωνα με τα παραπάνω: 

α) 1 θέση στάθμευσης αυτοκινήτου για τα κατά παρέκ¬ 
κλιση άρτια οικόπεδα. 

β) 1 θέση στάθμευσης αυτοκινήτου ανά 300 τ.μ. οικο¬ 
πέδου για τα κατά κανόνα άρτια οικόπεδα. 

γ) εφόσον σε οικόπεδο ανεγείρεται τουριστικό κτίριο 
επιβάλλεται η δημιουργία θέσεων στάθμευσης αυτοκινή¬ 
των σε 10% της επιφάνειας του οικοπέδου στον ακάλυπτο 
χώρο και διατίθεται για χώρο γκαράζ τμήμα του υπογείου 
χώρου του τουριστικού κτιρίου». 

Γ. Στο τέλος του άρθρου 5 προστίθεται νέα παράγρα¬ 
φος 3 ως εξής: 

«3. Στις εργασίες επισκευής και αποκατάστασης παρα¬ 
δοσιακών κτιρίων και ειδικότερα του φέροντος οργανι¬ 
σμού, πρέπει να χρησιμοποιούνται υλικά (δια ή παρεμφερή 
προς τα αρχικά). Σε περίπτωση που απαιτούνται μεγάλης 
κλίμακας επεμβάσεις για την αποκατάταση της στατικής 
επάρκειας και ισορροπίας του κτιρίου (αντικατάσταση πα¬ 
τωμάτων, στεγών, επέμβαση στον πέτρινο μανδύα κ.λ.π.) 
πρέπει να εξετάζεται η μέθοδος αποκατάστασης που δια- 
ταράσσει λιγότερο τη στατική δομή του κτιρίου». 

Δ. Στο τέλος του άρθρου 7 προστίθεται νέα παράγρα¬ 
φος 4 ως εξής: 

«4. Για τη σύνδεση της οικοδομής με το δίκτυο ηλεκτρι¬ 
κού ρεύματος, πέραν της αυτοψίας απαιτείται η υποβολή 
φωτογραφιών του κτιρίου, όπως τελικά έχει δομηθεί, οι 
οποίες θεωρούνται εφόσον το κτίριο ανταποκρίνεται στην 
εκδοθείσα οικοδομική άδεια. Άλλως δεν χορηγείται άδεια 
σύνδεσης». 



3368 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Άρθρο 2 

1. Οικοδομικές άδειες που έχουν εκδοθεΐ με τις προγε¬ 
νέστερα ισχϋουσες διατάξεις ή έχει υποβληθεί πλήρης 
φάκελλος στην αρμόδια πολεοδομική υπηρεσία για την 
έκδοση οικοδομικής άδειας μέχρι τη δημοσίευση του πα¬ 
ρόντος Π.Δ/τος εκτελούνται ή εκδίδονται με τις προγενέ¬ 
στερα ισχύουσες διατάξεις. 

2. Αναθεώρηση οικοδομικών αδειών, σύμφωνα με τις 
προϊπάρχουσες διατάξεις επιτρέπεται μόνο στις περιπτώ¬ 
σεις των εδαφίων α και β της παρ. 2 του άρθρου 6 του από 
8.7.1Θ93 Π .Δ. «Τρόπος έκδοσης οικοδομικών αδειών και 
έλεγχος των ανεγειρομένων οικοδομών» {Δ' 795). 


Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 17 Απριλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΑΟΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

θ. ΚΟΛΙΟΠΑΝΟΣ 

ΑΠΟΦΑΣΕΙΣ 

Αριθ. οικ. 9461/3442 {3) 

Κίνηση της διαδικασίας σύνταξης του Γενικού Πολεοδομι- 
κού Σχεδίου Κοιν. Τερπνής Ν. Σερρών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣ. ΕΡΓΩΝ 

Έχοντας υπόψη: 

1. Του άρθρου 3 παρ. 1 του Ν. 1337/83 (ΦΕΚ 33/ 
14.3.83 τ. Α’) για την «Επέκταση των πολεοδομικών σχε¬ 
δίων, την οικιστική ανάπτυξη και σχετικές ρυθμίσεις». 

2. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α') και ειδικότερα το άρ¬ 
θρο 23 παρ. 1 και το άρθρο 29Α όπως αυτό προστέθηκε 
με το άρθρο 27 του Ν. 2081/1992 (Α' 154). 

3. Τις διατάξεις της παρ. Β του άρθρου 1 του Π.Δ/τος 
της 28/5.2.1993 «Καθορισμός αρμοδιοτήτων που διατη¬ 
ρούνται από τον Υπουργό και τις Περιφερειακές Υπηρε¬ 
σίες διανομαρχιακού επιπέδου του Υπουργείου Περιβάλ¬ 


λοντος, Χωροταξίας και Δημοσίων Έργων» (Α' 9). 

4. Το γεγονός ότι από την απόφαση αυτή δεν προκαλεϊ- 
ται δαπάνη εις βάρος του κρατικού προϋπολογισμού και 
του οικείου Ο.Τ.Α., αποφασίζουμε: 

Την κίνηση της διαδικασίας σύνταξης του Γενικού Πο- 
λεοδομικού Σχεδίου Κοιν. Τερπνής Ν. Σερρών τα όρια της 
περιοχής μελέτης του οποίου φαίνονται στο σχετικό πρω¬ 
τότυπο διάγραμμα σε κλίμακα 1:25.000. 

Ακριβές αντίγραφο του παραπάνω πρωτοτύπου δια¬ 
γράμματος θεωρημένο από τον Προϊστάμενο της Διεύ¬ 
θυνσης Τοπογρσφικών Εφαρμογών, με την υπ' αριθμ. 
9461 /1997 Πράξη του, δημοσιεύεται στην Εφημερίδα της 
Κυβερνήσεως μαζί με την παρούσα Απόφαση. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 28 Μαρτίου 1997 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






